da da de da da da da nb nb da da de da da nb nb da da da da da da da nb nb da de tr da nb nb da da da da da nb nb da da da da da da da nb nb da da da da da da da da da nb nb da de da da da da da da da nb nb da da da da da nb nb nb da sv da da da da da da sv da da da nb nb da de da da da nb nb da da da da da nb nb da da da da da da nb nb da da da da da da da nb nb da de da da nb nb da da nb da da da nb nb da de da da da da da nb nb da da it da da da da nb nb da da da da da da nb nb da da da da da da da da da da da nb nb da de en da nb nb da da da da da da da da da nb nb da de da da da da da da nb nb da da de da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en sv da de da tr da da da da da sv da da da da da nb da it da da en da da de de da sv da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: juli 2017
mandag den 31. juli 2017
Bog nr. 15 - ferielæsning
Denne bog var en ganske fin ferie-bog. Ikke den store kulturelle læsning, men det skal der også være plads til engang imellem. Jeg ved, den er oversat til dansk, men kan ikke lige huske titlen.
Den er som andre af Moriarty's bøger bygget op omkring en (for læseren) ukendt begivenhed og handlingen drejer sig rundt om den. Der bliver sprunget i tid og sted, men det fungerer som andre af hendes bøger.
Den kommer ikke helt på højde med Little Big Lies, som jeg synes var en rigtig god bog i denne genre. Denne er også god, men en smule overfladisk. Man kommer ikke rigtig ned i karaktererne og det kan jeg godt savne, når jeg læser hendes bøger.
Indsendt af Birgitte B kl. 14.58 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Livet i almindelighed
søndag den 30. juli 2017
Vi har kørt til svømmehallen for at finde ud af, at den var lukket. Vi har været i København og fået enormt store freak-shakes. Vi har siddet hjemme og set film. Vi har sovet længe og spist hjemmebagte boller og blødkogte æg til morgenmad. Vi har været i zoo. Vi har spist frokost på McDonalds. Vi har også været to timer i svømmehallen, mens den var åben. Vi har læst bøger. Vi har været på biblioteket og hentet flere bøger. Vejret har været meget blandet, men kun én dag med heldags-regn (heldigvis).
Nu er vi i sommerhus og der er en hel uge tilbage af ferien. Det er skønt at tænke på!
Indsendt af Birgitte B kl. 14.59 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Mad, Sommer
lørdag den 29. juli 2017
I dag tager vi i sommerhus. En fin gentagelse af sted og selskab, som for to år siden.
Jeg glæder mig til at komme lidt væk hjemmefra og til at grille, plukke ærter og jordbær, gå på stranden, læse bøger og ellers bare lave så lidt som muligt.
Kryds fingre for godt vejr.
Billede fra sidste gang vi var i sommerhuset
Indsendt af Birgitte B kl. 10.40 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
fredag den 28. juli 2017
Tirsdag tog vi en tur i zoo. Det er mange år siden jeg har været derinde. Da ungerne var små, havde jeg årskort. Vi voksne har længe talt om at tage derind og nu blev der endelig lejlighed til det her i ferien. Det var hyggeligt, som det altid er i zoo. Faktisk var vi derinde i over fire timer. Ganske som vi plejer, med madpakke og indkøb af isvaffel (nogle fik kaffe).
Indsendt af Birgitte B kl. 15.38 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
torsdag den 27. juli 2017
I går aftes gik jeg en fin tur ved Brøndby Strand. Vejret var mildt og her var dejlig ro.
Jeg bruger altså stranden alt for lidt i forhold til, hvor tæt på den egentlig er. Og hvor smukt området er.
Indsendt af Birgitte B kl. 18.34 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer, Vestegnen
onsdag den 26. juli 2017
Forleden skulle jeg skrive et indlæg til lokalavisen. Ofte skriver jeg indlægget om søndagen, men jeg havde faktisk planer om at få det skrevet inden jeg gik på ferie.
Desværre tog alle de gode planer lidt overhånd og jeg fik derfor ikke skrevet. Så søndag var der ingen vej udenom. For første gang i mange måneder var jeg virkelig blank for, hvad jeg skulle skrive om.
Jeg endte med at vælge et lidt tamt emne - vejret. Ikke synderlig skarpt eller inspirerende. Jeg var simpelthen allerede gået på ferie og kunne ikke finde noget emne, jeg virkelig brændte for. Så det blive lidt la-la.
Det håber jeg, avisen kan bære over med. Og så kan jeg glæde mig over, at jeg allerede fik begyndt lidt på kladden til næste indlæg.
Indsendt af Birgitte B kl. 21.27 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Vestegnen
tirsdag den 25. juli 2017
Jeg er kræsen med is. Det har jeg ikke altid været, men de sidste 4-5 år er jeg stort set holdt op med at spise is.
Ispinde siger mig ikke rigtig noget. Is i bøtter er heller ikke min kop te. Jeg kan sagtens spise det, men det er på ingen måde noget, jeg sukker efter.
Det værste er kombinationen af varm og kold, altså en varm pandekage med kold is. Det kan jeg næsten ikke spise.
Jeg kan godt lide Gammeldags isvaffel, men ofte er der kun få varianter af smag, som jeg virkelig bryder mig om. Plus jeg ikke kan lide guf, syltetøj eller flødebollen.
Jeg er mest til softice. Den helt almindelige vanilje udgave. Jeg drømmer stadig om en softice, jeg engang fik i København Zoo. Med kæmpestore Marabou lys chokolade stykker.
Jeg er dog vild med italiensk is, helst sorbet. Så jeg ser frem til en mini-ferie til Rom her i efteråret. Det bliver skønt!
Indsendt af Birgitte B kl. 14.00 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad
mandag den 24. juli 2017
Bog nr. 14 og noget om at være svær at imponere
Måske er det fordi jeg læser meget, at jeg kan være svær at imponere? Jeg læser virkelig varieret og nogle gange falder jeg over bøger, som er helt fantastiske.
Desværre har jeg en tendens til at sætte forhåbningerne op, når bogen er rost til skyerne af både anmeldere og andre læsere. Det kan sagtens være, at jeg får mine forhåbninger opfyldt, som med 'Alt det lys vi ikke ser', 'Noget om Grace' plus 'Sandheden om Harry Quebert sagen'. Andre gange bliver jeg svært skuffet.
Det man altid skal huske er, at smag og behag er meget individuelt og en bog kan ramme dig lige i hjertet, hvis omstændighederne, historien og skrivestilen taler til dig. Det betyder ikke, at bogen nødvendigvis er god i andres optik.
Denne bog har været på min huskeliste i mange år nu. Den er tyk (over 800 sider) og derfor har jeg ventet lidt med at læse den. Det kræver nemlig en del (fri)tid for mig, at komme igennem sådan en tyk bog.
Var den så god? Ja, den var god. Lang til tider og noget af handlingen kører lidt i ring. Slutningen var jeg ikke helt vild med. Det virkede som en meget kort afrunding og så en masse filosofiske tanker, der til sidst blev lidt for langhåret.
En bog der absolut er værd at læse, men ikke en bog, jeg falder i svime over. Den er blevet rost alle steder, jeg har læst om den. Dog kommer den ikke ind på min top 10 over fantastiske bøger.
Indsendt af Birgitte B kl. 15.50 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
søndag den 23. juli 2017
Det var en tilfældighed, at jeg fik købt denne håndcreme. Jeg kan ikke engang huske, hvor den blev købt, men jeg ved, de har den i Magasin og i store Matas butikker. I hvert fald er jeg blevet rigtig glad for den.
Det er ikke så mange år siden, jeg begyndte at bruge håndcreme og jeg er meget sart overfor de varianter, der ikke tørrer hurtigt eller som lugter meget. Denne her er virkelig god og jeg bruger den hver morgen og aften med et super godt resultat. Så stor anbefaling herfra, hvis du skulle mangle håndcreme.
Indsendt af Birgitte B kl. 14.24 Ingen kommentarer:
Send med mailBlog om dette!Del via TwitterDel via FacebookDel på Pinterest
lørdag den 22. juli 2017
Jeg har været på arbejde de første tre uger her i juli. Nu er der ferie! Derfor kommer juli fraklippene allerede i dag (se juni fraklip her).
En gave til mig?!! Den indeholdt en fin t-shirt, som jeg er blevet meget begejstret for. Købt i en af min favorit butikker, som jeg desværre ikke besøger så ofte (den fysiske butik altså - webshoppen kigger jeg på jævnligt).
Blomsterbed på vejen til arbejde. Der er stadig godt gang i farverne her i kommunen.
Flæskesvær fra slagteren. En sjælden gang så får jeg lyst til dem (som i én gang om året) og så spiser jeg også uhørt mange (posen var væk på to dage).
Jeg har drukket virkelig meget kaffe denne måned. Både lækker café-kaffe og helt almindelig kaffe. Jeg tror, der er basis for at skære lidt ned her efter ferien.
Turen til Malmø var så dejlig. Vi boede på et nyt hotel og de havde den fineste gammeldags indretning.
De fine blomster på torvet i Malmø.
Én hverdag fik jeg lyst til at bruge nogle rester i køleskabet på kokostoppe med chokolade og nødder. Desværre så fik jeg gjort noget galt og de endte med at flyde helt sammen til en stor småkage. Det smagte dog fint nok alligevel. Jeg er bare bedst til brød, ikke kager.
Jeg havde købt 3 glas af den bedste og stærkeste chili på nettet. Hele familien elsker de chili fra ChuChum. Desværre så var det ene glas smadret, da jeg åbnede pakken. Erstatningsglas er dog sendt til mig. Det er virkelig god service.
Det var juli for nu. Ferien er her og jeg glæder mig til at sætte det (nye) vækkeur lidt på pause.
Indsendt af Birgitte B kl. 13.01 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Ferie, Hverdag, Kæreste, Livet i almindelighed, Sommer
fredag den 21. juli 2017
Der er så stille nu...
Det kan også mærkes på trafikken, at ferien er godt i gang. Der er stille. Ikke så mange på vejen om morgenen. Der er rigeligt med parkeringspladser overalt. Jeg elsker, når sommerferien holder sit indtog. Det er skønt, at have en periode med nedsat trafik (og støj).
I dag går jeg på ferie i to uger. Vi har en uge hjemme på Vestegnen, inden vi smutter i sommerhus. Jeg glæder mig til begge dele! Som i sidste ferie, så kommer der lidt drypvise indlæg her på bloggen. Nogle har jeg planlagt allerede, andre bliver nok lidt mere impulsive. God weekend ude i sommerlandet.
Indsendt af Birgitte B kl. 14.57 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer, Vestegnen
torsdag den 20. juli 2017
Gode dage fyldt med aftaler
Denne uge er stille på arbejdet, men alligevel fyldt med aftaler i hverdagene. I dag er første og eneste dag i ugen uden en aftale efter job. Nej vent, det passer ikke. Mandag havde jeg heller ingen aftaler, men til gengæld en vasketur. Så det var også en form for aftale (dog en knap så sjov én af slagsen).
I morgen har jeg den sidste (planlagte) veninde-aftale, inden ungerne kommer hjem. Det har været rart at se en del forskellige veninder og få trukket op på dem og deres liv.
Indsendt af Birgitte B kl. 18.08 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer, Veninde
onsdag den 19. juli 2017
Der er noget galt med Bloglovin
Altså den tjeneste som jeg bruger til at holde styr på nye indlæg fra blogs, jeg følger.
Indlæg fra de blogs jeg følger kommer ikke på. Nogle indlæg kommer i mit feed, men med stor forsinkelse. Mine egne indlæg er på listen, men også med forsinkelse. Så for tiden kigger jeg mest på min egen Blog-liste (den i bloggens højre side).
Måske er systemet også gået på ferie...
Indsendt af Birgitte B kl. 15.28 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Sommer
tirsdag den 18. juli 2017
I morges vågnede jeg af mig selv. Det virkede lidt underlig, at jeg ikke kunne falde i søvn igen. Jeg regnede også med, at vækkeuret ville ringe lige om lidt.
Efter lidt tid blev jeg enig med mig selv om at stå op. Da jeg kom ud i gangen til min mobil, kunne jeg så konstatere, at klokken var 8.30 og vækkeuret ikke havde ringet klokken 6, som det skulle.
Jeg hader at komme for sent på arbejde. Det sker dog heller ikke særlig ofte. Denne gang var det dog helt uforskyldt, for vækkeuret er åbenbart gået i stykker (der er ingen lyd). Det var sat og alt var, som det plejede med det i går aftes.
Heldigvis betyder ferietid jo også, at der ikke er mange møder på job. Så ingen skade sket, ud over et minus på min flex i dag.
Indsendt af Birgitte B kl. 16.03 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer
mandag den 17. juli 2017
Det er denne uge, hvor der er ubetinget mindst kollegaer på job. Her er meget stille på gangene. Jeg har ikke lavet kaffe i dag, da der kun er mig til at drikke en hel kande. I stedet har jeg tyet til nescafé. Til gengæld var der solskin i dag (noget af dagen) - og (semi)varmt. Det kan man jo godt glæde sig over.
Indsendt af Birgitte B kl. 16.00 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Sommer
søndag den 16. juli 2017
Det er som om vejret ikke kan bestemme sig. Lørdag var det fantastisk sol og sommer. Søndag var det regn og blæst.
Denne weekend har været lang. På den gode måde, hvor der har været tid til lidt afslapning, selskab og aktivitet ud af huset.
Den varme sommer som vi alle venter på, er ikke lige i sigte. Så det gør egentlig ikke så meget, at jeg skal på arbejde igen i morgen.
Indsendt af Birgitte B kl. 19.55 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Sommer, Weekend
fredag den 14. juli 2017
Jeg synes, denne uge har været lang. Jeg trænger til at sove længe. Ja, i det hele taget trænger jeg vist bare til ferie.
I ugens løb har jeg prøvet at flette lidt bevægelse ind i hverdagen. Noget med at gå en del ture i stedet for at cykle eller tage bilen. Plus jeg var til udendørs mavetræning i onsdags. Det var sjovt, hyggeligt - og hårdt.
Så nu er det blevet fredag og forude venter weekenden, som skal bruges på en middag med venner, en mulig bio/Tivolitur og et kort visit på landet.
Jeg håber også på tid til at læse min bog næsten færdig. Skulle gerne være klar med ny bog, når ferien begynder. Indtil da, så god fredag og god weekend og god ferie (til de heldige).
Indsendt af Birgitte B kl. 14.46 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Hverdag, Livet i almindelighed, Sommer, Vestegnen, Weekend
torsdag den 13. juli 2017
Da vejret ikke er alt for godt for tiden, så ser kæresten og jeg serier på Netflix eller HBO. Det er ikke så ofte, vi ser en hel film. Jeg har svært ved at overskue tanken om at sætte 2 (+) timer af til tv. Faktisk ser vi nogle gange serier i så lang tid som en film, men det er en anden sag.
Sidste sommer så vi Game of Thrones og den var (er) jeg meget begejstret over. Fordelen ved at være en late-mover er jo, at alle afsnit er tilgængelig og man (vi) derfor kan 'binge-watche' den (hvad vi også gjorde).
I denne sommer har vi set 'the Handmaid's Tale'. Altså, den er lidt underlig i de første afsnit. Det synes jeg også om Game of Thrones, så den fik en chance. Jo længere hen jeg kom i serien, jo mere kom parallellerne til ting i vores (dagens) samfund. Til sidst var jeg nærmest ved at råbe af personerne i serien. Den fik simpelthen mit temperament i kog. Jeg blev så provokeret på min feministiske holdninger, så der nærmest stod røg ud af ørerne på mig.
Så alt i alt en god serie! (Læs evt. anmeldelser af serien her og her). Den kom i hvert fald under huden på mig... Nu ventes der på nye episoder af Game of Thrones (mandag).
Indsendt af Birgitte B kl. 19.15 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Kæreste, Livet i almindelighed, Sommer
onsdag den 12. juli 2017
Rester. Det spiser vi en del af for tiden. Med kun to mennesker hjemme, så opstår der en del rester, som (selvfølgelig) skal bruges. Så jeg laver retter ud fra, hvad vi har liggende i køleskabet.
Mandag betød det en omgang 'one-pot pasta'. Pasta har vi jo altid hjemme. Det blev lavet med en rest chorizo, en lidt rynket peberfrugt, champignon i skiver, 6 små snack gulerødder og nogle lidt kedelige cherrytomater. Plus en frisk mozzarella tæt på udløbsdato og noget creme fraiche rest fra venindefrokosten.
Det smagte så godt - og der var også en rest tilbage i panden, som kan spises en af dagene.
Indsendt af Birgitte B kl. 17.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Livet i almindelighed, Mad, Sommer
tirsdag den 11. juli 2017
Juni var jo alt for travl... Det indser jeg nu. Heldigvis er juli ikke så proppet og jeg har ikke særlig travlt. Alligevel kan jeg tage mig selv i at tænke, at jeg burde lave noget i hverdagene. Gå i Tivoli eller tage på Arken. Eller få ryddet op i kælderen. Det skal jeg nok holde op med. For det er vigtigt, at jeg lige når ned i gear og kommer helt ovenpå inden et nyt travlt efterår.
Jeg kan også godt mærke ferie-stilheden er indfundet på bloggen. Jeg havde ellers troet, at det ville være svært at skære ned på blog-tid (især efter denne uge). Men jeg har sat tempoet så langt ned nu, at jeg ikke rigtig gider finde computeren frem, når jeg er hjemme. Det er vel sagtens meget sundt.
Tilbage til fraklippene - de er fra juni. Da jeg allerede har postet en del mad-billeder i den sidste uge, så er de i dette indlæg skåret fra.
Nyboder ligger lige ved siden af, hvor jeg går til møder i København. Jeg havde på Handelsskolen en veninde, der boede i Nyboder og stedet kan stadig fascinere mig. Det er gammel og slidt og upraktisk, men det har en vis charme og aura omkring sig.
Sankt Hans med udsigt til Vallensbæk sø. Tænker stadig tilbage på den lækre mad vi fik plus de dejlige omgivelser.
Da ældste søn ikke var hjemme, da ferien begyndte, tog yngste og jeg på Baresso. Her blev han forkælet med varm chokolade. Med flødeskum OG marshmallows.
Jeg fik en virkelig fin halskæde i eksamensgave af kæresten. Den er i sæt med mine smukke øreringe.
Jeg har købt en Beauty-box til mig selv. Produkterne var i denne måned lige noget for mig. Så nu glæder jeg mig til at prøve dem alle. De er herfra.
Indsendt af Birgitte B kl. 16.10 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Livet i almindelighed, Shopping, Sommer
mandag den 10. juli 2017
I lørdags tog kæresten og jeg til Malmø. Vi brugte dagen på at drikke en hel masse kaffe, på shopping og en dejlig middag. Derefter gik vi omkuld på hotellet... Søndag var vi en tur i Folkets Park. Der havde jeg aldrig været før. Bagefter gik vi en lang tur rundt i byen, inden vi tog hjem og smed os på altanen med hver vores bog.
Indsendt af Birgitte B kl. 16.22 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Kæreste, Livet i almindelighed, Shopping, Sommer, Weekend
lørdag den 8. juli 2017
Når man bare elsker mad
På min sidste arbejdsplads var der mange der bemærkede/kommenterede, at jeg spiste lige så meget (eller mere) som håndværkerne og gik gerne op efter flere portioner i kantinen.
Det betød ikke det store for mig, da jeg dels cyklede frem og tilbage på arbejde og dels havde en stor forbrænding (åbenbart). Det hele vendte ret så meget, da jeg ramte de 35 år.
Så kunne jeg lige pludselig ikke spise uhæmmet mere. Jeg tog på og kunne ikke komme af med kiloene mere.
Efter jobskifte forsvandt mine cykelture og det kunne også godt mærkes. Det sagt, så er det nu mere et spørgsmål om, at jeg ikke kan passe mit tøj i de helt små størrelser end at jeg vejer for meget.
Kræsen tror jeg ikke, man kan kalde mig og jeg har da også svært ved at gå udenom buffeten på arbejdet. Eller bare nøjes med at gå én gang. Hjemme laver jeg også gerne en masse forskellige retter og bruger meget tid i køkkenet.
En ting er også sikkert mht. mig og mad. Jeg bliver total ulidelig at være i nærheden af, hvis jeg er sulten og ikke kan få mad. Mit humør bliver kulsort og jeg orker intet. Eller hvis jeg er et sted henne og ikke får nok mad. Det kan virkelig også være en dealbreaker for mig. Det er også derfor, at jeg hjemme helst laver for meget mad i forhold til for lidt. Rester kan jeg altid finde ud af at bruge.
Indsendt af Birgitte B kl. 13.53 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad
fredag den 7. juli 2017
Hele ferien har jeg vågnet kl 6. Og sovet videre. I denne uge har vækkeuret ringet kl. 6. Der er jeg stået op.
Nu er jeg kommet igennem en hel hverdagsuge og jeg har (stort set) sørget for at få mine 8 timer hver nat. Det har været godt. Jeg har ikke følt mig udmattet på samme måde som før ferien.
Det har selvfølgelig også noget at sige, at jeg ikke har særlig meget stress for tiden. Der er roligt på arbejdet og der er ikke så mange aftaler og pligter i fritiden.
Denne uge er gået forbavsende hurtigt. Selvfølgelig var der lige et afbræk tirsdag. Det betyder dog ikke, at jeg ikke ser frem til weekend! Den skal gå helt uden hverdagens pligter.
Vindueskarmen på arbejdet. Vi ses mandag!
Indsendt af Birgitte B kl. 13.49 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Hausfrau, Hverdag, Livet i almindelighed, Sommer, Weekend
torsdag den 6. juli 2017
Søndag havde jeg jo besøg af mine veninder og skulle lave LCHF frokost. Her er, hvad jeg kastede mig ud i:
Blandet salat med serranoskinke, frisk mozzarella, cherrytomat og balsamicoglaze.
Peberfrugt med pikantost og revet ost, drysset med baconstykker.
Æg i små cocotter. Med spinat, peberfrugt, bacon og parmesan (og æg selvfølgelig).
Æg med creme fraiche, laks og rejer.
Det var virkelig lækker mad (og en hyggelig søndag med veninderne). Jeg havde også købt nogle gode oliven, lavet saltmandler og nogle cocktailpølser med honning og soja. Jeg overvejer faktisk, at leve mere LCHF, for synes jeg var mæt i meget lang tid efter... Retterne her var i hvert fald meget lækre.
Indsendt af Birgitte B kl. 18.54 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Sommer, Veninde
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Om opstrammende ultralyd gavner alle?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 15 - ferielæsning
Aftentur på Brøndby Strand
Bog nr. 14 og noget om at være svær at imponere
Der er så stille nu...
Gode dage fyldt med aftaler
Der er noget galt med Bloglovin
Når man bare elsker mad
Når man alligevel gerne vil blogge...
Bog nr. 13 - en feriebog om familie
Fantastisk A/S tema. Temadesign af Jason Morrow. Leveret af Blogger.